**Permittering ved arbeidsstans i egen bedrift (streik)**

Dette permitteringsbrevet brukes i bedrifter som allerede har utstedt et betinget permitteringsvarsel, og hvor 14 dagers fristen i det betingede varselet har gått ut. Dersom streik i egen bedrift er blitt et faktum, og betinget permitteringsvarsel ikke er gitt, må bedriften gå rett på et ubetinget varsel om permittering med en frist på 14 dager.

Varslet gis skriftlig til den enkelte med mindre man lokalt blir enige om annet, jf. Hovedavtalen § 7-4 nr. 1.

**Innholdet i et permitteringsvarsel**

Nav opplyser at et permitteringsvarsel må inneholde:

* informasjon om bakgrunnen for permitteringen
* datoen når arbeidstaker blir varslet om permitteringen
* datoen når permitteringen starter og hvor lenge den vil vare
* navnet på den som blir permittert
* informasjon om arbeidstaker permitteres helt eller delvis
* arbeidsgivers underskrift

For at Nav skal kunne behandle søknaden om dagpenger, må det i tillegg gis informasjon om:

* hvorvidt partene på arbeidsplassen er enige om permitteringen
* stillingsprosenten til den som permitteres
* når den permitterte ble ansatt i bedriften

**Ingen arbeidsgiverperiode**

Ved alminnelige permitteringer vil arbeidsgiver normalt måtte betale lønn i en arbeidsgiverperiode når varslingsfristen er ute og permitteringen starter. Dette gjelder ikke ved permittering som følge av arbeidskamp. I tilfeller hvor flere permitteringsgrunner gjør seg gjeldende, vil adgangen til å unntas fra denne lønnsplikten avhenge av om konsekvensene av arbeidskamp kan sies å være hovedårsaken.

**Permitteringsvarsel ved streik**

Bedriftens navn: \_\_

Sted/dato: \_\_

Til den ansatte (navn): \_\_

Den ansattes stillingsprosent: \_\_\_ %

Den ansattes tiltredelse (ansettelsestidspunkt): dd.mm.åååå

Det vises til konferanse med de tillitsvalgte den [dato] og betinget permitteringsvarsel av [dato]. [Partene, bedriften og tillitsvalgte er enige om at det foreligger saklig grunn for å permittere.]

På grunn av streiken permitteres du \_\_\_ % fra din stilling med virkning fra [dags dato / dato].

Permitteringens lengde er inntil videre.

Dette brev gjelder som bevis for permittering overfor NAV.

Vennlig hilsen

\_\_\_\_

[Navn på bedriftens representant]

[Tittel]